o
Cont zij allen lieden dat henric vand meen woenen te scilde soen gheerts
wilen vand meen es comen in jegewoirdicheide en heeft genome en bekent
dat hij genome heeft jegen jannese vanden hove des selfs jannes hoeve gelege
tot ouden inde slichstrate die toe te behoen plach danele wilen van cray
enhem metten landen beemden eeuselen heyden en allen hoen toebehoirte
gelijc en alsoe verre de selve goede inde voirs prochie van ouden gelege
sijn en den voirs jannese toebehoen te houden te hebben en te wynne van
halfmte dat wesen sal int jaer ons hen dusent vierhondert ende enen
veertich ene tmijn van twelf jaen langc deen nae dand sond myddel
s volgen elcx jaers daen bynne te weten de voirs wynnen lande om thien
sist rogs goet ende cusbaer en wel bereyt met wanne en met veden alle
jae te kersavande te betalene en de voirs groese en heyde jaerlix om twee
en dertich gulden peters der muten des htoighs philips htoge van bourg
It scl
d
en van brabant voir datu des briefs geslagen en gemunt goet en gheve
oft de werde daer voe in anden goeden gelde te betalene te weten deen
helicht sent jansmisse bap en dand helicht te kersmisse en tvoirs coen
te leven te lye mett lyersch maten oft te henthals mett henthalsch mate
welc den voirs jannese best sal genuegen en daer af sal hij altijt sine
coese hebben en behoude It sal de voirs wyn de voirs goede den voirs
tmijn duende wynne wel en loflic op sijn getidege voen en te sijne af
scheiden wel en loflic gewonne laten en besayt en gemest te weten
deen derdendeel met braec rogge dand derdendeel met stoppel rogge
en tderde derdendeel met brake ombesant wel en cusbairlic op sijn ge
tidegen voen gewonne It sal de voirs wynne de huysinge vanden voirs
goeden houden wel en loflic in reeke van beneden tot den dake toe en
te sijne afscheiden wel en loflic gereect laten en op de selve huysinge
doen decken jaerlex drie daghe nuws daghe dacks en twee daghe
stoppens des sal jannes leven hout en yserwerc Ende oft daer meer
deckens behoefde dat sal jannes selve doen doen en de wyn sal den werc
lieden den montcost gheven Behoefde oec aen de voirs huyse bynne den
voirs tmijne yet van nuwen wercke gemaect te werden dat sal jannes
oec doen maken en de wyn sal desgelijx den werclieden den montcost
gheve en halen en aenvuen desmen daer toe sal behoeve It sal de
wyn bynne sijne yersten drie jaen blueken en ingrave wel en loflic
met goeden dobbelen grechten seven voete wijt tusschen de russche
den habaert aen de groet eyke gelegen en die grechten dan wel en
cusbairlic besetten met goeden leveden beerkene houte en die dan
bevreden voir de beesten en levende houden en de selve grachten